Corian
Store norske leksikon,Realfag,Kjemi,Organisk kjemi
Corian, registrert varemerke og et homogent komposittmateriale som består av to tredjedeler naturlige mineraler og en tredjedel akryl, samt fargestoffer. Det ser ut som naturstein.
Corian er utviklet av DuPont og kom på markedet 1967. Materialet er motstandsdyktig, har stor slitestyrke og krever lite vedlikehold. Det er fleksibelt, men tåler ikke for høye temperaturer. Fordi det er porefritt, vil bakterier ikke trenge inn.Corian brukes til arbeidsplater, for eksempel benkplater på kjøkken og bad, til veggkledning, møbler og så videre. Fordi det er massivt og fremstår uten synlige fuger, kan det også brukes til arkitektoniske elementer. Les mer i Store norske leksikon komposittmaterialer